ซูเปอร์มาริโอบราเธอส์ 3
ซูเปอร์มาริโอบราเธอส์ 3 ( ; ) เป็นวิดีโอเกมแพลตฟอร์มที่พัฒนาและจัดจำหน่ายโดยนินเทนโดสำหรับเครื่องเล่นวิดีโอเกมแฟมิคอม เป็นภาคต่อของเกมซูเปอร์มาริโอบราเธอส์ 2 ของปี 1988 และเป็นเกมลำดับที่สามของเกมชุดซูเปอร์มาริโอ เกมออกจำหน่ายในอเมริกาเหนือวันที่ 12 กุมภาพันธ์ ค.ศ. 1990 เกมนำเสนอมุมมองบุคคลที่สามแบบสองมิติที่ผู้เล่นสามารถควบคุมตัวละครเอกในจอ (มาริโอ หรือลุยจิ ตัวใดตัวหนึ่ง) เกมมีกลไกคล้ายกับเกมภาคก่อนหน้า ซูเปอร์มาริโอบราเธอส์ ซูเปอร์มาริโอบราเธอส์: เดอะลอสเลเวล และซูเปอร์มาริโอบราเธอส์ 2 แต่มีสิ่งของใหม่ ๆ เพิ่มขึ้นมากมาย นอกจากจะวิ่งและกระโดดได้อย่างแต่ก่อน ผู้เล่นสามารถบินและลอยได้ด้วยไอเทมช่วยเหลือต่าง ๆ สามารถลื่นลงทางลาดชัน และกระโดดท่าใหม่ ๆ ได้

เช่นเดียวกับเกมภาคก่อนหน้า การพัฒนาเกมซูเปอร์มาริโอบราเธอส์ 3 ใช้เวลา 2 ปีและดูแลจัดการโดยหน่วยพัฒนาและวิเคราะห์ของนินเทนโดเอ็นเตอร์เทนเมนต์ (Nintendo Entertainment Analysis & Development) นำทีมโดยชิเงรุ มิยาโมโตะ ซึ่งเป็นผู้กำกับเกมร่วมกับทาคาชิ เทซุกะ มิยาโมโตะทำงานด้วยกันอย่างใกล้ชิดกับนักออกแบบและโปรแกรมเมอร์ในระหว่างขั้นสร้างมโนทัศน์จนถึงขั้นตอนสุดท้าย โดยมีการแลกเปลี่ยนความคิดเห็นของกันและกันอย่างอิสระ เนื้อเรื่องของเกมให้ความสำคัญที่ตัวละครมาริโอ และน้องชาย ลุยจิ ช่างประปาสองคนที่ออกเดินทางเพื่อช่วยเจ้าหญิงพีช และผู้ปกครองอาณาจักรทั้งเจ็ดจากตัวร้ายหลักของเกม บาวเซอร์ และเด็ก ๆ ของมัน คุปปะลิงส์

ก่อนออกจำหน่ายในอเมริกาเหนือ มีการแสดงรูปแบบการเล่นเกมซูเปอร์มาริโอบราเธอส์ 3 ปรากฏในภาพยนตร์ของยูนิเวอร์แซลสตูดิโอส์เรื่อง เดอะวิซาร์ด ที่จุดเชื้อเพลิงทำให้แฟนเกมมีความคาดหวังกับเกม แม้ว่าเกมจะสามารถหาเล่นได้ในตู้เกม เพลย์ช้อยส์-10 อยู่แล้วในขณะนั้น เมื่อออกจำหน่าย เกมประสบความสำเร็จทันที กลายเป็นหนึ่งในเกมที่ขายดีที่สุดตลอดกาล เกมซูเปอร์มาริโอบราเธอส์ 3 ยังเป็นที่สรรเสริญของเหล่านักวิจารณ์และได้อยู่ในอันดับสูงสุดในการจัดอันดับ "เกมที่ดีที่สุดตลอดกาล" จากความนิยมของเกมทำให้เกิดรายการโทรทัศน์แอนิเมชันในช่วงเวลาสั้น ๆ และถูกพ่วงเข้ากับเครื่องเล่นเกมต่อมาของนินเทนโดอีกหลาย ๆ เกม ที่โดดเด่นคือเป็นส่วนหนึ่งของเกมมาริโอออลสตาร์ ของเครื่องเล่นซูเปอร์แฟมิคอม ที่เป็นเวอร์ชันใหม่และต่อมาได้มาอยู่ในเกมซูเปอร์มาริโอแอดวานซ์ 4:ซูเปอร์มาริโอบราเธอส์ 3 ด้วย เกมถูกจำหน่ายซ้ำบนเครื่องเล่นคอนโซลเสมือนของวี  ในวันที่ 5 พฤศจิกายน ค.ศ. 2007 บนเครื่องเล่นนินเทนโด 3ดีเอส และวียู วันที่ 17 เมษายน ค.ศ. 2014 และเป็นรางวัลที่ผู้เล่นจากชมรมนินเทนโดสามารถใช้เหรียญแลกได้สำหรับเครืองเล่นวีเวอร์ชวลคอนโซลในวันที่ 3 มิถุนายน ค.ศ. 2013

เนื้อหา 
เนื้อหาและระบบของเกมในภาคนี้ ยังคงคล้ายคลึงกับ ซูเปอร์มาริโอบราเธอส์ ภาคก่อนหน้า แต่ส่วนที่แตกต่างออกไปคือ ในภาคนี้ คุปปะ ไม่ได้เข้ารุกราน นครเห็ด แต่กลับเป็นนครอื่นๆ จำนวน 7 แห่ง ซึ่งแต่ละแห่งนับเป็น 1 สเตจ โดย 2 พี่น้อง มาริโอและลุยจิ จะต้องตะลุยผ่านสเตจทั้ง 7 แห่งไปให้ถึง นครแห่งความมืด สเตจสุดท้าย ซึ่งเป็นที่มั่นของคุปป้า และช่วย เจ้าหญิงพีช ที่ถูกคุปป้าลักพาตัวไประหว่างทางกลับมาให้ได้

ความแตกต่างกับภาคก่อนหน้า 
หากเทียบกับ ซูเปอร์มาริโอบราเธอส์ 2 ซึ่งเป็นภาคก่อนหน้า ถือว่าลดระดับความยากลงมาพอสมควร แต่ก็ไม่ใช่ว่าจะสามารถเคลียร์เกมได้อย่างง่ายๆ เพราะไอเท็มต่างๆ และตัวละครศัตรู ถูกเพิ่มเติมเข้ามาหลากหลายชนิด สเตจที่จำเป็นต้องตะลุยให้ผ่านก็มีจำนวนมากขึ้น กับดักต่างๆ ก็มีหลากหลายรูปแบบ ส่วนกราฟิกก็พัฒนาให้มีความสวยงามและน่ารักขึ้นมาก 

นอกจากนี้ ตัวมาริโอ ยังเพิ่มความสามารถในด้านอื่นๆ ให้มากขึ้นได้ด้วยไอเท็มต่างๆ

 มาริโอมีหาง () 
 มาริโอจะแปลงร่างเป็นมาริโอมีหางได้ด้วยซูเปอร์ใบไม้ โดยจะมีหูงอกออกมาจากหมวก และมีหางแร็คคูนงอกออกมาจากก้น ซึ่งหางนี้สามารถใช้ตวัดทำลายศัตรูและบล็อกอิฐได้ ยิ่งไปกว่านั้นเมื่อวิ่งจนเกจพลังเต็ม และกดกระโดดย้ำๆ ก็จะใช้หางบินขึ้นไปบนอากาศได้ในเวลาจำกัด

 ทานุกิมาริโอ () 
 เมื่อสวมชุดทานุกิ มาริโอก็จะกลายเป็นทานุกิมาริโอ ความสามารถหลักๆ จะเหมือนกับมาริโอมีหาง แต่จะพิเศษกว่าตรงที่เมื่อกดปุ่ม ↓ พร้อมปุ่ม B ค้างไว้ จะสามารถแปลงกายเป็นพระพุทธรูปได้ โดยในขณะที่เป็นพระพุทธรูป ศัตรูจะทำอะไรมาริโอไม่ได้ และถ้ากระโดดเหยียบศัตรูในสภาพของพระพุทธรูป ก็จะสามารถทำลายศัตรูที่มาริโอในร่างปกติทำลายไม่ได้ด้วย

 กบมาริโอ () 
 เมื่อสวมชุดกบ มาริโอก็จะกลายเป็นกบมาริโอ ซึ่งจะเคลื่อนไหวในน้ำได้อย่างอิสระ ไม่ต้องกดปุ่ม A ย้ำๆ เพื่อให้มาริโอตีขาว่ายน้ำเหมือนในร่างปกติ แต่ถ้าหากสวมชุดกบขณะอยู่บนพื้นดิน มาริโอจะเคลื่อนที่ได้ด้วยการกระโดดอย่างเดียว ไม่สามารถวิ่งได้ (จะวิ่งได้ก็ต่อเมื่อถือกระดองเต่าเอาไว้)

 แฮมเมอร์มาริโอ () 
 เมื่อสวมชุดแฮมเมอร์ (ชุดค้อน) มาริโอก็จะจะกลายเป็นแฮมเมอร์มาริโอ หรือ มาริโอขว้างค้อน  โดยจะขว้างค้อนทำลายศัตรูได้ และเวลานั่งยองๆ หมวกที่สวมหัวและกระดองที่หลังก็จะกลายเป็นเกราะที่สามารถป้องกันลูกไฟจากดอกไม้พ่นไฟได้ แต่เวลาวิ่งลงเนินจะไม่ค่อยสะดวกนัก

สเตจ 
สเตจในเกมซูเปอร์มาริโอบราเธอส์ 3 จะมีทั้งหมด 9 สเตจ หรือ 9 เวิลด์ด้วยกัน

 เวิลด์ 1 : นครทุ่งหญ้า () 
เป็นเวิลด์ที่เต็มไปด้วยทุ่งหญ้าและต้นไม้ ไม่มีอะไรเป็นพิเศษ แต่จะมี ขลุ่ย ซ่อนอยู่ในฉากที่ 3 และในปราสาทย่อย
 เวิลด์ 2 : นครทะเลทราย () 
เป็นเวิลด์ที่มีแต่ทะเลทราย นอกจากนี้ยังมีพายุหมุน ทรายดูด และพีระมิดด้วย เป็นอีกเวิลด์หนึ่งที่มี ขลุ่ย ซ่อนอยู่ 
 เวิลด์ 3 : นครทะเล () 
ฉากในเวิลด์นี้จะเป็นฉากในทะเลเสียส่วนใหญ่ แต่บางฉากก็มีพื้นดินลอยอยู่เหนือทะเลเช่นกัน
 เวิลด์ 4 : นครยักษ์ () 
เป็นเวิลด์ที่ศัตรูและอิฐบล็อกต่างๆ จะมีขนาดใหญ่ยักษ์เกินธรรมดา
 เวิลด์ 5 : นครฟ้า () 
เป็นเวิลด์ที่มีฉากส่วนหนึ่งอยู่บนพื้นดิน และอีกส่วนหนึ่งอยู่บนเมฆ
 เวิลด์ 6 : นครน้ำแข็ง () 
เป็นเวิลด์ที่มีพื้นผิวส่วนใหญ่เป็นน้ำแข็ง ทำให้เวลาเดินหรือวิ่ง จะลื่นได้ง่าย
 เวิลด์ 7 : นครท่อ () 
เป็นเวิลด์ที่เต็มไปด้วยท่อ ทั้งในฉากแผนที่และฉากตะลุย ศัตรูที่อยู่ในท่ออย่างดอกไม้พ่นไฟและดอกไม้กินคน จึงมีมากไปด้วย
 เวิลด์ 8 : นครแห่งความมืด () 
ที่มั่นของคุปป้า แต่ละฉากมีทั้งรถถังและเรือรบ มีความยากมากกว่าเวิลด์อื่นๆ
 เวิลด์ 9 : วาร์ปโซน () 
เป็นที่สำหรับใช้วาร์ปไปเวิลด์อื่นด้วย ขลุ่ย ในเวิลด์นี้จะไม่มีศัตรูปรากฏ

ศัตรู

ศัตรูทั่วไป 
 คุริโบ(Goomba)
 คุริโบบิน(Flying Goomba)
 มาเมะคุริโบ
 คุริโบขว้างอิฐ
 คุริโบใส่บูธ(Booth Goomba)
 โนโกะโนโกะ (เต่า)(Koopa Troopa)
 ปาตะปาตะ (เต่าบิน)(Flying Koopa)
 เก็สโซ (ปลาหมึก)(Blooper)
 เม็ต
 เม็ตกลับหัว
 ลิฟต์เม็ต
 เม็ตบิน
 จูเกม
 ไบโบ
 โทเงะโซ (เม่น)
 โทเงะโซกลับหัว
 ปุคุปุคุ (ปักเป้า)(Cheep Cheep)
 ปุคุปุคุยักษ์(Huge Cheep Cheep)
 ปุคุหนาม
 คารอน (เต่ากระดูก)(Dry Bones)
 แฮมเมอร์บรอส (เต่าขว้างค้อน)(Hammer Bros.)
 บูมเมอร์แรงบรอส (เต่าขว้างบูมเมอแรง)(Boomerang Bros.)
 ไฟเออร์บรอส (เต่าพ่นไฟ)(Fire Bros.)
 ฮิมังบรอส (เต่ายักษ์ขว้างค้อน)(Sledge Bros
.)
 งูไฟ(Fire Snack)
 ด๊อสเซิน
 เทเรซ่า
 วันวัน
 บับเบิ้ล
 คุกกี้(Kookie)
 เน็ตจี้
 วอล์ค
 ดอกไม้กินคน
 ดอกไม้พ่นไฟ
 ดอกไม้เป่าลูกเหล็ก
 ดอกไม้จิ๋ว
 ดอกไม้ดำ
 กองทหารบอมบ์(Bob-omb)
 กาบอง
 คิลเลอร์
 ยูเทิร์นคิลเลอร์
 แมงกะพรุนเหน็บชา
 พระอาทิตย์
 บู(Boo)
 กระสุนปืนใหญ่
 เบิร์นเนอร์ (ปืนไฟ)

หัวหน้า 
 บุนบุน
 กุปปะลิงส์ (Koopalings)
 คิงกุปปะ  (Bowser)

ไอเท็ม 
 ซูเปอร์เห็ด
 ดอกไม้ไฟ
 ซูเปอร์ใบไม้
 ซูเปอร์ดาว
 ชุดทานุกิ
 ชุดกบ
 ชุดค้อน
 เห็ด 1-อัพ
 ปีก P
 ค้อน
 เมฆจูเกม
 กล่องเพลง
 ขลุ่ย

อ้างอิง 

มาริโอ
วิดีโอเกมแพลตฟอร์ม
เกมสำหรับแฟมิคอม
วิดีโอเกมที่ออกวางจำหน่ายในปี พ.ศ. 2531
วิดีโอเกมภาคต่อ